ΠΡΟΤΑΣΗ ΤΡΟΠΟΠΟΙΗΣΗΣ των ποσών αναφοράς - κατά την έννοια της διοργανικής συμφωνίας της 6ης Μαΐου 1999 άρθρο 34 τρίτο εδάφιο - του 6ου προγράμματος-πλαίσιο της Ευρωπαϊκής Κοινότητας Ατομικής Ενέργειας (Ευρατόμ), προκειμένου να ληφθεί υπόψη η διεύρυνση

(υπεβλήθη από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Στο πλαίσιο της προσαρμογής των δημοσιονομικών προοπτικών για την περίοδο 2000-2006 προκειμένου να ληφθεί υπόψη η διεύρυνση (η προσχώρηση των 10 νέων κρατών μελών τον Μάϊο 2004), το Ευρωπαϊκό Κοινοβούλιο και το Συμβούλιο συμφώνησαν επί της ακόλουθης δήλωσης:

2. [Tο Ευρωπαϊκό Κοινοβούλιο και το Συμβούλιο] "συμφώνησαν να αναθεωρήσουν (μέχρι το τέλος της διαδικασίας για τον προϋπολογισμό 2004), σύμφωνα με τη διαδικασία συναπόφασης, τα ποσά αναφοράς των συναποφασιζόμενων προγραμμάτων εντός των πλαισίων του ανωτάτου ορίου που προκύπτει από την προαναφερόμενη προσαρμογή και την αναθεώρηση των δημοσιονομικών προοπτικών".

3. Είναι συνεπώς αναγκαίο, για όλα τα συναποφασιζόμενα προγράμματα που χρηματοδοτούνται στο πλαίσιο του κεφαλαίου 3 των δημοσιονομικών προοπτικών (Εσωτερικές πολιτικές), να προσαρμοσθούν τα ποσά δημοσιονομικής αναφοράς που περιλαμβάνονται στις οικείες νομοθετικές πράξεις. Στη γενική εισαγωγή (τόμος 0) του προσχεδίου του προϋπολογισμού, η Επιτροπή πρότεινε νέα ποσά για τα σχετικά ποσά αναφοράς, επιδιώκοντας την πολιτική συμφωνία της αρμόδιας για τον προϋπολογισμό αρχής πριν υποβάλει τις αντίστοιχες νομοθετικές προτάσεις.

4. Κατά τη συνεδρίαση συνδιαλλαγής της 16ης Ιουλίου 2003, το Ευρωπαϊκό Κοινοβούλιο και το Συμβούλιο συμφώνησαν επί της ακόλουθης δήλωσης για τη διαδικασία που πρέπει να ακολουθηθεί για την προσαρμογή των ποσών δημοσιονομικής αναφοράς:

"Το Ευρωπαϊκό Κοινοβούλιο και το Συμβούλιο συμφωνούν επί της ακόλουθης διαδικασίας για την προσαρμογή των ποσών αναφοράς που περιλαμβάνονται στις βασικές πράξεις των κοινοτικών προγραμμάτων τα οποία έχουν συμφωνηθεί με διαδικασία συναπόφασης εντός των πλαισίων του ανωτάτου ορίου που προκύπτει από την προσαρμογή και την αναθεώρηση των δημοσιονομικών προοπτικών:

Το Κοινοβούλιο και το Συμβούλιο θα καταβάλουν προσπάθεια να επιτευχθεί πολιτική συμφωνία επί των ποσών που θα πρέπει να προστεθούν, λόγω της διεύρυνσης, στα ποσά αναφοράς, το αργότερο έως τις 24 Νοεμβρίου.

Στη συνέχεια, θα καλέσουν την Επιτροπή να υποβάλει τις ενδεδειγμένες νομοθετικές προτάσεις.

Το Ευρωπαϊκό Κοινοβούλιο και το Συμβούλιο θα επιδιώξουν ως εκ τούτου να θεσπίσουν εγκαίρως τις νομοθετικές πράξεις, με διαδικασία συναπόφασης, για την ενδεχόμενη εφαρμογή του προσαρμοσθέντος ποσού από την ημερομηνία έναρξης ισχύος της συνθήκης προσχωρήσεως."

5. Η συνεδρίαση συνδιαλλαγής της 24ης Νοεμβρίου 2003 κατέληξε σε συμφωνία επί των προσαρμοσθέντων ποσών αναφοράς και στην ακόλουθη κοινή δήλωση του Ευρωπαϊκού Κοινοβουλίου και του Συμβουλίου:

"Αναφερόμενοι στην κοινή δήλωση της 16ης Ιουλίου 2003, το Κοινοβούλιο και το Συμβούλιο, αφού κατέληξαν σε πολιτική συμφωνία επί των ενδεικτικών ποσών αναφοράς που θα πρέπει να συμπεριληφθούν στη βασική πράξη των κοινοτικών προγραμμάτων τα οποία έχουν αποφασιστεί με τη διαδικασία συναπόφασης λόγω της διεύρυνσης, καλούν την Επιτροπή να υποβάλει χωρίς καθυστέρηση τις ενδεδειγμένες νομοθετικές προτάσεις, και επιβεβαιώνουν ότι θα προβούν σε κάθε ενέργεια για να λάβουν δεόντως υπόψη, κατά τη διαδικασία συναπόφασης, τα ποσά που συνοδεύουν την παρούσα δήλωση, εγκαίρως για την ενδεχόμενη εφαρμογή τους από την ημερομηνία έναρξης της ισχύος της συνθήκης προσχωρήσεως.

Το Ευρωπαϊκό Κοινοβούλιο και το Συμβούλιο υπενθυμίζουν αμοιβαία ότι οι νομοθετικές διαδικασίες θα πρέπει οπωσδήποτε να τηρούν την προσαρμογή και την αναθεώρηση των δημοσιονομικών προοπτικών ενόψει της διεύρυνσης, όπως εγκρίθηκε στις 9 Απριλίου 2003, και να αφήνουν επαρκή περιθώρια για μελλοντικά προγράμματα, συμπεριλαμβανομένων και εκείνων που δεν βασίζονται στη συναπόφαση."

(ποσά σε εκατ. ευρώ)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

6. Το 6ο πρόγραμμα-πλαίσιο για την τεχνολογική έρευνα και ανάπτυξη καλύπτεται από δύο αποφάσεις: μία βασιζόμενη στη συνθήκη περί ιδρύσεως της Ευρωπαϊκής Κοινότητας και μία βασιζόμενη στη συνθήκη περί ιδρύσεως της Ευρωπαϊκής Κοινότητας Ατομικής Ενέργειας. Το συμπληρωματικό ποσό των 1.735 εκατ. ευρώ κατανέμεται μεταξύ των δύο βασικών πράξεων αναλογικά προς τα αντίστοιχα ποσά αναφοράς: 1.613 εκατ. ευρώ προστίθενται στο ανώτατο συνολικό ποσό της απόφασης αριθ. 1513/2002/ΕΚ, 122 εκατ. ευρώ στο ποσό δημοσιονομικής αναφοράς που προβλέπεται στην απόφαση 2002/668/Ευρατόμ. Η τροποποίηση του ανώτατου συνολικού ποσού της απόφασης αριθ. 1513/2002/ΕΚ αποτελεί το αντικείμενο της οριζόντιας πρότασης που καλύπτει τα προγράμματα εκείνα, των οποίων οι βασικές πράξεις έχουν θεσπιστεί σύμφωνα με τη διαδικασία συναπόφασης (COM(2003)777). Η παρούσα πρόταση περιλαμβάνει την τροποποίηση του ποσού δημοσιονομικής αναφοράς της απόφασης αριθ. 2002/668/Ευρατόμ.

7. Η ίδια αύξηση εφαρμόζεται, επί αναλογικής βάσεως σε όλες τις δραστηριότητες που καλύπτει το 6ο πρόγραμμα-πλαίσιο της Ευρωπαϊκής Κοινότητας Ατομικής Ενέργειας, συμπεριλαμβανομένου και του πολυετούς ανώτατου ορίου για τις διοικητικές δαπάνες. Το μέρισμα και η ενδεικτική κατανομή του ποσού δημοσιονομικής αναφοράς, που περιλαμβάνεται στο παράρτημα ΙΙ της απόφασης αριθ. 2002/668/Eυρατόμ, αναθεωρούνται και αυτά με την παρούσα πρόταση.

2003/0298 (CNS)

Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την τροποποίηση της απόφασης αριθ. 2002/668/Euratom προκειμένου να προσαρμοστούν το ποσό αναφοράς για να ληφθεί υπόψη η διεύρυνση της Ευρωπαϊκής Ένωσης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

Τη συνθήκη περί ιδρύσεως της Ευρωπαϊκής Κοινότητας, και ειδικότερα το άρθρο 7,

την πρόταση της Επιτροπής [1],

[1] ΕΕ C [...] της [...], σ. [...].

τη γνώμη του Ευρωπαϊκού Κοινοβουλίου [2],

[2] ΕΕ C [...] της [...], σ. [...].

τη γνώμη της Ευρωπαϊκής Οικονομικής και Κοινωνικής Επιτροπής [3],

[3] ΕΕ C [...] της [...], σ. [...].

Εκτιμώντας τα εξής:

(1) Προκειμένου να ληφθεί υπόψη η διεύρυνση της Ευρωπαϊκής Ένωσης, πρέπει να προσαρμοσθεί το ποσό αναφοράς της απόφασης αριθ. 2002/668/Ευρατόμ του Συμβουλίου της 3ης Ιουνίου 2002 για το έκτο πρόγραμμα πλαίσιο δραστηριοτήτων πυρηνικής έρευνας και εκπαίδευσης της Ευρωπαϊκής Κοινότητας Ατομικής Ενέργειας (Ευρατόμ) που συμβάλλει επίσης στη δημιουργία του ευρωπαϊκού χώρου έρευνας (2002-2006),

(2) Το ποσό δημοσιονομικής αναφοράς του προγράμματος-πλαίσιο πρέπει να αυξηθεί και οι συμπληρωματικές πιστώσεις πρέπει να κατανεμηθούν γραμμικά μεταξύ των δραστηριοτήτων του προγράμματος-πλαίσιο. Η αρχή της γραμμικής κατανομής πρέπει επίσης να εφαρμοστεί στην εφαρμογή του συνόλου των δραστηριοτήτων του προγράμματος-πλαίσιο σύμφωνα με το άρθρο 4,

ΑΠΟΦΑΣΙΖΕΙ:

Άρθρο 1

Η απόφαση αριθ. 2002/668/Ευρατόμ τροποποιείται ως εξής:

1) Το άρθρο 2 παράγραφος 1 αντικαθίσταται από το ακόλουθο κείμενο:

« 1. Το ποσό δημοσιονομικής αναφοράς για την εκτέλεση του έκτου προγράμματος πλαισίου για την περίοδο 2002-2006 ανέρχεται σε 1 352 εκατ. ευρώ. Το ποσοστό που διατίθεται για την κάθε δραστηριότητα καθορίζεται στο παράρτημα II. »

2) Το παράρτημα ΙΙ αντικαθίσταται από το κείμενο που εμφαίνεται στο παράρτημα της παρούσας απόφασης.

Βρυξέλλες, [...]

Για το Συμβούλιο

Ο Πρόεδρος

[...]

ΠΑΡΑΡΤΗΜΑ

« ΠΑΡΑΡΤΗΜΑ ΙΙ

ΠΟΣΟ ΔΗΜΟΣΙΟΝΟΜΙΚΗΣ ΑΝΑΦΟΡΑΣ, ΜΕΡΙΣΜΑΤΑ ΚΑΙ ΕΝΔΕΙΚΤΙΚΗ ΚΑΤΑΝΟΜΗ

(σε εκατ. ευρώ)

>ΘΕΣΗ ΠIΝΑΚΑ>

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομείς πολιτικής: Έρευνα (08) και Άμεση Έρευνα (10).

ονομασια τησ δρασησ:

προταση τροποποιησησ των ποσων αναφορασ που περιλαμβανονται στην αποφαση αριθ. 2002/668/Eυρατομ του συμβουλιου για το πολυετεσ προγραμμα-πλαισιο 2002-2006 τησ ευρωπαϊκησ κοινοτητασ ατομικησ ενεργειασ (ευρατομ) για τισ δραστηριοτητεσ ερευνασ και εκπαιδευσησ που συμβαλλει επισησ στη δημιουργια του ευρωπαϊκου χωρου ερευνασ, προκειμενου να ληφθει υποψη η διευρυνση.

1. ΚΟΝΔΥΛΙΟ(Α) ΤΟΥ ΠΡΟΫΠΟΛΟΓΙΣΜΟΥ + ΤΙΤΛΟΣ(ΟΙ) και συνολικα αριθμητικα στοιχεια (μεροσ B, εκατ. EUR)

(σε εκατ. ευρώ)

>ΘΕΣΗ ΠIΝΑΚΑ>

1.1. Συμβατότητα με το δημοσιονομικό προγραμματισμό και τις δημοσιονομικές προοπτικές

| | Πρόταση συμβατή με τον ισχύοντα δημοσιονομικό προγραμματισμό.

|x| Η πρόταση αυτή απαιτεί επαναπρογραμματισμό του αντίστοιχου τομέα των δημοσιονομικών προοπτικών.

| | Συμπεριλαμβανόμενης, εφόσον συντρέχει περίπτωση, προσφυγής στις διατάξεις της διοργανικής συμφωνίας.

1.2. Δημοσιονομικές επιπτώσεις επί των εσόδων

|x| Ουδεμία δημοσιονομική επίπτωση (αφορά τεχνικές πτυχές της εφαρμογής ενός μέτρου)

Ή

|x| Δημοσιονομική επίπτωση - Η επίδραση επί των εσόδων έχει ως εξής:

2. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

>ΘΕΣΗ ΠIΝΑΚΑ>

Το νομοθετικό δημοσιονομικό δελτίο σχετικά με το 6ο πρόγραμμα-πλαίσιο της Ευρατόμ εξακολουθεί να ισχύει. Το παρόν δελτίο ενημερώνεται προκειμένου να ληφθεί υπόψη η διεύρυνση.

Οι ανάγκες σε ανθρώπινους και διοικητικούς πόρους απαραίτητους για την εφαρμογή της παρούσας πρότασης έχουν ληφθεί υπόψη στην ανακοίνωση της Επιτροπής "Δραστηριότητες της Επιτροπής και ανθρώπινοι πόροι στη διευρυμένη Ευρωπαϊκή Ένωση" [4], και θα καλυφθούν με τις πιστώσεις που θα χορηγηθούν στις υπηρεσίες που είναι αρμόδιες για την εφαρμογή της στο πλαίσιο της ετήσιας διαδικασίας χορήγησης πιστώσεων.

[4] COM (2002) 311 τελικό, της 5.6.2002

Το πολυετές ανώτατο όριο για τις διοικητικές δαπάνες πρέπει επίσης να αυξηθεί αναλογικά.

Νομική βάση

Απόφαση αριθ. 2002/668/Ευρατόμ του Συμβουλίου, της 3ης Ιουνίου 2002, για το έκτο πρόγραμμα πλαίσιο δραστηριοτήτων πυρηνικής έρευνας και εκπαίδευσης της Ευρωπαϊκής Κοινότητας Ατομικής Ενέργειας (Ευρατόμ) που συμβάλλει επίσης στη δημιουργία του ευρωπαϊκού χώρου έρευνας (2002-2006) (ΕΕ L 232 της 29.8.2002, σ.34).

Πενταετής αξιολόγηση των κοινοτικών δραστηριοτήτων

που διεξάγονται υπό το πρόγραμμα-πλαίσιο της Ευρατόμ

Πρόγραμμα/δραστηριότητα και σχετικό(ά) κονδύλιο(α) του προϋπολογισμού

- 5ο πρόγραμμα-πλαίσιο της Ευρωπαϊκής Κοινότητας Ατομικής Ενέργειας (Ευρατόμ) για δραστηριότητες έρευνας και κατάρτισης (1998-2002),

- Πρόγραμμα έρευνας και κατάρτισης (Ευρατόμ) στον τομέα της πυρηνικής ενέργειας (1998-2002) / B6-6511 και B6-6512,

- Ειδικό πρόγραμμα έρευνας και κατάρτισης που θα διεξαχθεί από το Κοινό Κέντρο Ερευνών με άμεση δράση για την Ευρωπαϊκή Κοινότητα Ατομικής Ενέργειας (1998-2002) (προς πληροφόρηση, εφαρμόζεται από το Κοινό Κέντρο Ερευνών),

- Πρόγραμμα-πλαίσιο για κοινοτικές δραστηριότητες στον τομέα της έρευνας και κατάρτισης για την Ευρωπαϊκή Κοινότητα Ατομικής Ενέργειας (1994-1998),

- Ειδικό πρόγραμμα έρευνας και κατάρτισης στον τομέα της ασφάλειας της πυρηνικής σύντηξης (1994-1998) / B6-8111

- Ειδικό πρόγραμμα έρευνας και κατάρτισης στον τομέα της ελεγχόμενης θερμοπυρηνικής σύντηξης (1994-1998) / B6-8121

- Ειδικό πρόγραμμα έρευνας και τεχνολογικής ανάπτυξης, συμπεριλαμβανομένης και της επίδειξης, που θα διεξαχθεί από το Κοινό Κέντρο Ερευνών για την Ευρωπαϊκή Κοινότητα Ατομικής Ενέργειας (1995-1998), (προς πληροφόρηση, εφαρμόζεται από το Κοινό Κέντρο Ερευνών).

Σκοπός της αξιολόγησης

Να αξιολογηθεί η εφαρμογή και τα επιτεύγματα των κοινοτικών δραστηριοτήτων ΕΤΑ κατά την τελευταία πενταετία, όπως απαιτείται στο άρθρο 5.1 των αποφάσεων των προγραμμάτων-πλαίσιο (Ευρατόμ). Η αξιολόγηση σχεδιάζεται ώστε να μπορεί να γίνει εκμετάλλευση των αποτελεσμάτων της κατά την προετοιμασία των επόμενων προγραμμάτων-πλαίσιο.

Περίληψη των αποτελεσμάτων και συστάσεις

Το σημαντικότερο από τα συμπεράσματα της επιτροπής μας είναι ότι το πρόγραμμα πλαίσιο δεν επαρκεί μόνο του για την πραγμάτωση των στόχων της Λισαβόνας. Μολονότι θα ήταν δυνατό να σχολιασθούν ποικιλοτρόπως τόσο τα προηγούμενα προγράμματα πλαίσια όσο και το σημερινό, οι προκλήσεις που αντιμετωπίζουμε σήμερα καθώς οδεύουμε προς τη νέα οικονομία επιβάλλουν όχι μόνο να καταστεί το πρόγραμμα πλαίσιο κατά πολύ ελαστικότερο ως όργανο άσκησης πολιτικής αλλά και να θεσπισθούν πρόσθετα όργανα και δράσεις.

Η πολιτική ΕΤΑ συνδέεται άρρηκτα με τις πολιτικές σε άλλους τομείς, ιδίως μάλιστα με την εκπαίδευση και την καινοτομία. Η επιτροπή μας είναι πεπεισμένη ότι οι απαιτούμενες αλλαγές θα πρέπει να σχεδιασθούν στο πλαίσιο μιας συνολικής πολιτικής για την Ευρώπη, που να ασκηθεί σε επίπεδο ΕΕ και να τύχει της υποστήριξης όλων των κρατών μελών.